مطار اسطنبول

مطار اسطنبول هوا مطار ف توركيا و واحد من اكبر المطارات فى العالم المطار موجود فى منطقة ارناؤوط كوى من الناحية الاوروبية للمدينة. كل الرحلات اللى كانت بتيجى او تطلع من مطار اتاتورك, راحت لمطار اسطنبول من يوم 6 ابريل 2019. و مطار اتاتورك بقى مش متاح للرحلات العاديه. وكود المطار (IST) دلوقتى اتنقل للمطار الجديد.

المطار الجديد خدم اكتر من 64 مليون واحد فى سنة 2022 بس, بيقدم خدمته لاكتر من 48 مليون واحد من كل دول العالم, خلانا نشوفه خامس اكتر مطار زحمة فى العالم حسب  حركة الركاب, زى ما بيقول تقرير حركة المرور العالمى ACI. وبيخدم المطار حوالى 114 بلد و يعتبره مكان رئيسى لشركة الطيران التركيه."

 التاريخ 
مطار اتاتورك كان زحمة جدا بالنسبة لمطارات اوروبا, يعنى فى 2013 كان واخد ترتيب فى الزحمة من اول خمس مطارات. و فى 2017, مطار اتاتورك و مطار صبيحة كوكجن زاد عدد الناس بيهم, وبقو يخدمو اكتر من 100 مليون واحد كل سن, و لان المطار كان محاط ببيوت و عماير من تلات جهات و الاتجاه الرابع كان البحر بقى صعب اوى انهم يكبروه عشان يتعامل مع الناس اللى بتزيد كل سنه فقررو يعملو مطار جديد بعيد عن الزحمه عشان يقدرو يوسعوه فى المستقبل براحتهم.

 الموقع 
المطار الجديد موقعه عند الطرق اللى بتودى لـ ارناؤوط كوى و غوكتورك وكاتالكا شمال و وسط اسطنبول, و من الناحية التانية مقابل لـ ينيكوى, ارنافوتكوى اللى على ساحل البحر الاسود و تقى الدين واكبينار.
المساحة اللى اتبنى عليها المطار حوالى 19,000 فدان, جنب بحيرة تيركوس, و المنطقى اللى حوليه كانت حوالى 15,250 فدان, و كان فيها غابات تبع الدولى و المسافى بين مطار اسطنبول الجديد و مطار اتاتورك كانت حوالى 35 كيلومتر (22 ميل).

 البناء 
المطار اتبنى على اربع مراحل. و لما المراحل ديه حتخلص المطار حيبقى بيخدم اكتر من 200 مليون واحد كل سنة, و ده حيخليه واحد من اكبر المطارات فى العالم. والمشروع حيكلف حوالى 7 مليار يورو, الشركة الانجليزيه Grimshaw Architects كانت هى المسئوله عن فريق التصميم, اللى كان معظمه مهندسين معماريين من انجلترا. و كان من المصممين التانين للمطار شركة Haptic Architects ومكانها النرويج وكمان مهندسين معماريين اتراك منFonksiyon و TAM/Kiklop

اتعمل مناقصة علشان يبنو المطار ويشغلوه, و جابو عروض من شركات تركيه و اجنبيه. الشركة التركيه اللى  كسبت  اضطرت تدفع 26.142 مليار يورو للحكومة, كل ده علشان تستاجر المطار لمدة 25 سنه. و اتحدد ان المرحله الاولانيه من البنا حتخلص فى 2018.

بداو يبنو فى مايو 2015, بعد ما تم اخدو الارض من الحكومه. و اتعملت حفله عشان يحطو حجر الاساس فى 7  يونيه 2014, والمطار اتفتح فى 6 ابريل 2019. و دلوقتى هوا واحد من اكبر المطارات ف العالم, و بيستقبل ملايين الناس كل سنة. و اتعمل التصميم بتاعه على شكل زهرة التوليب, الزهره اللى بتمثل تركيا.

 مراحل المشروع 
المرحلة الاولانية للمطار الجديد كان فيها صاله كبيره قادره تستوعب حوالى 90 مليون واحد كل سنه, و المساحة بتاعتها كبيرة جدا حوالى 1,440,000 متر مربع, و ده بيخليها اكبر مبنى لمطار ف العالم تحت سقف واحد. المطار فيه زوجين مدارج متوازيين و متوصلين بـ 8 ممرات و مساحه كبيره لركن العربيات, بتقضى حوالى 12,000 عربيه.

كمان عملو مكان لصيانة و تصليح الطيارات و برج عشان يراقبو الطيران و 8 ابراج زياده, و مساحات للشحن و الطيران العادى.

المرحله التانيه حتضيف مدرج جديد ومنطقة زيادة للمطار, والمرحله التالته حيبنو صاله ركاب تانيه, تستوعب حوالى 60 مليون واحد, ومساحتها حوالى 960,000 متر مربع.

المرحله الرابعه و الاخرانيه حتضيف مدرج جديد و تخلى المطار يستقبل حوالى 50 مليون واحد زياده. و لما تخلص كل المراحل دى فى 2027, المطار حيكون فيه ست مدرجات مزدوجه و 16 ممر, و حيقدر يستقبل كل سنه 150 مليون واحد.

 التشغيل 
فتحو برج مراقبة المرور الجوى ف مطار اسطنبول فى 29 اكتوبر 2018, و هما بيحتفلو بالذكرى التسعه و التسعين لتاسيس الجمهورية التركيه. و المطار اتسمى "مطار اسطنبول الجديد" و هوا بيتبنى لكن مش على الورق الرسمي, بس اتسمى بعد كده "مطار اسطنبول" رسمى فى حفل الافتتاح. و اول رحله من المطار كانت للعاصمه انقرة فى 31 اكتوبر 2018 على خط الطيران TK2124 للخطوط الجويه التركيه. من 1 نوفمبر 2018, كل يوم خمس رحلات تطلع وتوصل من المطار لانقره و انطاليا و باكو و شمال نيقوسيا و ازمير, و بعدين اضنه و طرابزون من 1 ديسمبر.

كل الرحلات كانت تابعه للخطوط الجويه التركيه. فى الاول, و قررو ان الرحلات كلها من كل الاماكن تبتدى تطلع و توصل للمطار الجديد بدل مطار اتاتورك و صبيحه كوكجن, و كانو مخططين لده انه يتعمل فى 31 ديسمبر 2018, بس اتاجل النقل لـ 17 يناير 2019, و بعدين لـ 1 مارس 2019, و فى 25 فبراير 2019, اتاجل للمره الرابعه لـ 5 ابريل 2019.

اخيرا, يوم 6 ابريل 2019, اتنقلت كل الرحلات من مطار اتاتورك للمطار الجديد ف اسطنبول بين الساعة 02:00 و14:00. فى فبراير 2022, نقلت شركة الشحن التركيه كل رحلاتها و عملياتها الشحن من مكانها القديم ف مطار اتاتورك للمطار الجديد.

 المرافق 
المطار دلوقتى فيه مبنى واحد كبير عشان الرحلات الداخليه و الخارجيه, وفيه 5 مدارج بيشتغلو حاليا. منهم 3 مدارج رئيسيه و2 احتياط. الطول الاجمالى لمدارج 17/35 حوالى 4100 متر. والمدارج 16/34 ليهم طول حوالى 3750 متر ومدرج 18/36 طوله 3060 متر و ده اقصر من المدارج التانيه, و منتظرين توسيع فيه عشان يوصل طوله لـ 3750 متر زى مدرج 16/34. عرض المدارج 17L/35R و16R/34L حوالى 60 متر وعرض المدارج 17R/35L و16L/34R و18/36 حوالى 45 متر.

 القاعات 
الناس اللى مسافره او وصلت من السفر بيخشو قاعات السفر عن طريق 7 بيبان, بحيث تخدم البيبان 1 و 2 على الناس اللى مسافره جوه تركيا, و باقى البيبان عشان الناس اللى مسافرين من و لتركيا. الناس اللى مسافرة جوه تركيا تروح للجوازات فى الممرات D و E وبيكملو طريقهم لمنطقة التفتيش عند الممر D. الركاب مسافرين لبره تركيا و جاين ليها حيروحو للممر E وده ومنطقة التفتيش فى الممرات ديه F, G, H,J وكمان اتعمل مكتب مخصوص لناس معينة والاشخاص  اصحاب   الاحتياجات الخاصة فى الممر G و الممر K بيخدم العائلات. وكمان فى 5 محطات A و B و D و F عشان الرحلات الخارجية ومحطة F و G و3 عشان الرحلات الداخليه.

 وسايل النقل 
 التاكسى و الليموزين 
فى عربيات تاكسى طول اليوم عند صالات الوصول والمغادرة بالمطار.

 الاتوبيسات 
شركات زى Havaist و IETT عاملين اتوبيسات عشان تنقل الناس بين مطار و المدينه.
 المترو 
الخط الجديد للمترو M11 جوه مطار اسطنبول (Gayrettepe - Istanbul New Airport) اللى كان من المفروض يشتغل فى 2020 بيوصل مطار اسطنبول و Kâğıthane ف 24 دقيقة بس.

 لينكات برانيه 

 مصادر 

تصنيف:مطارات
تصنيف:مطارات توركيا